
Gan Eryr Glan Lliedi, Myrtle Hil, Llandli. 


Mae canu maith glodydd mewn bri trwy y gwledydd, 


Testynau y'nt beunydd ar gynydd yn dod, 
A threisir yr awen ar droion o'i helfen 
Er boddio ei pherchen aflawen mewn clod ; 


: Hawddamor i ryddid cydwybod i ddwedyd, 


A thraethu yn hyfryd holl fywyd ein brawd : 
Ymwisgo mewn blodau a swynol rosynau, 

Ar lethrau y bryniau, ar dwynau ei rawd. 
O foncyff heb nodedd y tarddodd mewn gwaeledd, 

Fin Rocmns, heb fawredd digonedd o'r gwych ; 
Yn nghanol maes tlodi y cafodd ei fagu, 

Ar fryniau Llanelli—gartrefu mewn nych. 


Bu hyn iddo'n nychdod i'w gadw aim gyfnod, 
A'i rwystro i ddyfod yn hynod mewn rhin, 

Ond teimlodd awelon doddasant ei galon, 
Gan chwalu'r amheuon fu droion yn flin, 

O ganol gorlethiantiselwael bro methiant 
Daeth melus ymloniant o foliant i'n brawd : 

Yn wrol cyfododd i ddal lamp y nefoedd, 

A'r Iesu gyhoeddodd ar gyhoedd i'r tlawd; 
Nid un o'r uchelïon o blith y boneddion, 

Neu ynte ryw estron o'r mawrion dinod; 
Nid gwychder ei berson yw clodydd ein gwron, 

Brwdfrydedd ei galon yn Seion yw'i glod. 


Os nad yw'n alluog i deithio'r byd heulog, 
Ac enwi holl fydoedd—goludoedd 'y nen, 
Neu'n freiniol athronydd gwerth sylw y gwledydd, 
Neu ynte'n faeslywydd—sydd beunydd yn ben; 
Mae RoaEns yn ddewrddyn, yn arwain y fyddin, 
Milwria heb derfyn â gelyn pob moes; 
Gyr allan fwledau at Satan a'i achau, 
Trwy'r ysbryd, o ffroenau magnelau y groes. 
Yn bur ei athrawiaeth, ac uchel ei archwaeth, 
Yn ffyddlawn i'w benaeth, a chyfraith y nef, 
Nid chwilio am berlau yn myd rhyfeddodau, 
Ond toddi calonau yn ffrydiau wna ef. Y 


Pan byddo yn canfod gwir ddagrau am bechod, 
Mae'i eiriau yn barod—“ Mae'th briod yn fyw, 
“' Mae Iesu yr awrhon, a phur waed ei galon, 

“ I'r gyfraith yn ddigon, a boddlon yw Duw,” 
Prif modwedd ein harwr yw manawl bregethwr ; 
Mae'n gadarn Fedyddiwr, dylynwr yr Oen. 

Ni throa'r awelon un amser ein gwron, 
Deil allan yn Frython, yn union, dihoen ; 
Ei bregeth bob amser gynwysa gyflawnder 
O benau mewn iawnder ar gyfer ei swydd, 
Mae'n hoff gan enwogion ei wrandaw ar droion 
Yn trefnu'r materion mawr dyfnion yn rhwydd. 


Llafuria drwy Twystrau yn hwyr ac yn foreu, 
Mae'r byd a'i gadwynau yn ' ein brawd 

I gyrhaedd manteision a gadd ein henwogion, 
Â'r llyfrau llawn, ceinion, a thlysion a gawd. 
Ow! gresyn na chawsai yn moreu ei ddyddiau 
Fagwrfa i'w ddoniau, talentau mor fawr, 
Ni fuasai yr awrhon yn nghanol peryglon 
Y glowyr dewr, duon, yn eigion y llawr: 
Pe RogERns a gawsai glwys achles colegau, 
Buasai yn ddiau ei ddyddiau mewn bri, 
A threuliai ei dymor ar gefn mawr gefnfor 
Dysgeidiaeth a'i thrysor, a gwisgai'r D.D. 


Myfyria ar brydiau yn nghol y gwythienau, 
Dim amgen gwell llyfrau na haenau o lo; 
Cofnoda y cyfan ar ddalen fawr, lydan, 
O'i eiddo ei hunan, glwys ddalen ei go', 
A adre'n flinderus ac eto yn hwylus, 
A'i feddwl yn hapus, dibetrus ei wedd, 
'Nol harddu ychydig ar ei babell flinedig, 
Ca fwyd gan ei Oenig garedig ei gwedd, 
'Nol hyny ca hamdden, yn awyr ei elfen, 
J gasglu yr hyfen wrth darllen y Gair, 
A threfnu ei bethau, blaenlymu ei saethau, 
At Satan a'i rengau yn enw Mab Mair. 


Cydweua hynodion drwy fywyd ein gwron, 
Yn benaf yn Seion dysgleiria ei fryd ; 
Ei safon yw symledd ar sail y gwirionedd, 
Dichlynaidd ei rodiad, diwagedd o hyd, 
Arogli'n ddymunol a wna yn wastadol, 
Byw bywyd Orist'nogol, difrifol—llawn hedd. 
Per flodau gwir rinwedd amgylcha ei fuchedd, 
Pleth swynion duwioldeb ar orsedd ei wedd ; 
Mae llafur blynyddau yn rhychio ei ruddiau, 
Ac oì amgylchiadau ar lafnau ei oes, 
Ei daith trwy'r anialwch yn oes o weithgarwch, 
Heb olion o dristwch, a'i hagrwch, a'i loes. 

Boed Beth'lem i'w barchu tra fyddo yn gweini 
Yn ngwinllan yr Iesu, yn nghwmni y llu; 
Per sawyr ei ymdrech ddylyno'i i olafion, 
Ei blant Pont yn ddoethion, a'i wyrion mewn bri, 
Pan byddo'n noswylio, boed iddo ymffrostio 
Yn Nghrist i'w fordwyo a'i hwylio i'r wlad 
Sy'n orlawn o dlysni, cartrefle goleuni, 
A gwlad i gael canu am Iesu a'i waed ; 
Ca wledda-ar fana yn mharlwr Jehofa, 
Yn nghwmni'r Messiah a thyrfa o saint, 
A drachtio'r pur winoedd ar balmant y nefoedd, 
(ïan foli'n oes oesoedd— O ! foroedd o fraint. 

